Dalene Matthee Susters van Eva
Wat het Jessie de Waardt besiel om haar babadogtertjie in ´n kuil te verdrink nadat sy haar eers drooggemaak en gevoed het? En wie was die pa van die kind wat elf maande na haar man, Ses, se dood gebôre is? Hierdie vrae spook by die vroue op die Rôeveldse plase in Grootberg-se-Kloof terwyl Jessie by ´n bobbejaantrop skuil om speurders te ontwyk.
Haar verdwyning kwel ook die mans, want Jessie se aardse vroulikheid het elkeen van hulle kwesbaar gemaak. Deur die oë van vier vroue ontvou die verhaal van Jessie en Ses se saamwoon in liefde en haat, en van die geheime en hunkeringe in die vrouelewens waarmee hare verweef geraak het.
Dalene se persoonlike gunsteling van al haar boeke was Susters van Eva.
Susters van Eva is as 'n verhoogstuk opgevoer.
Susters van Eva is in Braille en op band vir gesiggestremdes beskikbaar.
Sonder vrou is man sonder siel, Die Burger, 19 Oktober 1995
Met tekkies op Eva se spoor, Die Burger, 14 September 1995
Toekenning deur Vereniging vir Skaap-en-woldeskundiges, 2007
"Want 'n boek is in die eerste plek 'n storie, 'n storie om te vertel, 'n storie om te lees. Die res, die ander vlakke ... dit haak vanself êrens in die leser se kop vas."